burgasdotpro/wikipedia huggingface dataset:
Knieža Igor

Knieža Igor je opera ruského hudobného skladateľa menom Alexandr Porfirievič Borodin.
Autor na nej pracoval 17 rokov. Opera má prológ a štyri dejstvá spracované podľa starej literárnej predlohy z 12. storočia "Slovo o pluku Igorovom". Opisuje sa v nej udalosť z roku 1185, keď sa Rusi stretli s kočovnými Polovcami a utrpeli porážku. Knieža Igor a jeho syn Vladimír sú zajatí poloveckým vodcom, chánom Končakom. Ten svojich zajatcov svojsky zabáva. 
Časťami opery sú aj známe "Polovecké tance, Plač Jaroslavny, Ária Končaka" i záverečný zbor. Polovecké tance z II. dejstva dlhé 15 minút sa niekedy hrajú aj samostatne. 
Predohru k opere Borodin nenapísal vôbec. Pred priateľmi ju však hrával tak často, že Alexandr Glazunov ju vedel spamäti a zaznamenal ju. Na dokončení opery pracoval tri roky spolu s Rimskij-Korsakovom. Opera mala premiéru v roku 1890 v Petrohrade.
Nagios

Nagios je program pre monitorovanie počítačov a služieb, navrhnutý tak, aby informoval o prípadných výpadkoch skôr ako to urobia zákazníci, užívatelia, alebo Vaši nadriadení. Nagios je populárny open source systém pre monitorovanie sieťového prostredia. Je vyvíjaný pre Linux, ale funguje aj na Unix systémoch. Je vydávaný pod GNU (General Public License) 2 licenciou. Je vyvíjaný a udržiavaný Ethanem Galstadtem a armádou ďalších vývojárov pluginov.
Opis.
Tento projekt mal pôvodne názov Netsaint, v roku 2002 bol ale premenovaný na Nagios.
Nagios je monitorovací nástroj, navrhnutý na okamžitú notifikáciu administrátora
o problémoch so sieťou. Zväčša sa to deje ešte pred tým, ako to pocítia koncoví používatelia. Je určený na beh v OS Linux a rôznych variantoch OS Unix. Monitorovacia
služba spúšťa nespojité kontroly špecifikovaných koncových staníc a služieb, použitím externých modulov, ktoré vracajú výsledky kontrol hlavnému modulu Nagiosu. Keď sú zistené problémy, služba je schopná poslať upozornenie na preddefinované kontakty pomocou rôznych typov komunikácie (email, SMS, alebo tzv. Rýchla pošta – ICQ). Aktuálny stav, historické záznamy a reporty sú prístupné cez webové rozhranie.
Možnosti Nagiosu.
Nagios má mnoho možností, ktoré z neho robia všestranný monitorovací nástroj.
Ďalšie možnosti Nagiosu.
Ak máte na webe už existujúci systém, ktorý obsahuje dáta o zariadeniach (inventura), je možné na tento systém odkazovať priamo z Nagiosu.
Nagios pre svoju činnosť z testu spracováva iba tri druhy výsledkov testov: OK/WARNING/CRITICAL. Plugin síce vypíše informáciu o tom, čo sa presne prihodilo (OK - RTA: 32ms, packet loss: 20%), ale do Nagiosu prepadne iba jedna z troch hodnôt OK/WARNING/CRITICAL. Ak chceme spracovávať informácie o tom, aké hodnoty presne plugin vrátil, je potrebné zapnúť performance data logging. Potom sa pre každý výstup testovacieho pluginu volá ďalší plugin, ten môže dáta ukladať do databázy, či na iné miesto, kde s nimi môžeme ľubovolne pracovať. K dispozícii je modul, ktorý vie dáta ukladať do RRD databázy. Pri kombinácii s nástrojom Cacti môžeme získať veľmi pekné gracké štatistiky.
Nagios je možné nasadiť v tandeme s iným strojom v HA clusteri. Naopak pre monitorovanie rozľahlých sietí sa hodí záťaž procesoru a hlavne siete distribuovať na viacerých strojoch. Aj to Nagios zvládne. Výsledkom je niekoľko monitorujúcich strojov, ale iba jedna monitorovacia konzola. Oba varianty je možné kombinovať.
Nagios okrem bežného výstupu do webového prehliadača môže poskytovať i výstup vo forme WML stránok (WAP), ktoré je možné prehliadať na mobilných telefónoch. Aj z tohoto rozhrania je možné zadávať ďalšie príkazy, napr.: ping, traceroute, apod.
Inštalácia Nagiosu.
make all
make install
/usr/local/nagios
/bin – Nagios hlavný program
/etc – hlavný, zdrojové, objektové a CGI konfiguračné súbory
/libexec – Pluginy
/sbin - CGI's
/share – HTML súbory (pre webové rozhranie a online dokumentáciu)
/var – logové súbory
Jamea Jacksonová

Jamea Jacksonová (* 7. september 1986, Atlanta, Georgia, USA) je súčasná americká profesionálna tenistka.
Mikulov

Mikulov (nemecky "Nikolsburg") je mesto v okrese Břeclav v Česku. K 1. januáru 2013 tu žilo 7 410 obyvateľov. 
Dominantou mesta je zámok, ktorý sa vypína na skale v centre mesta. Východne sa nachádza Svätý kopeček u Mikulova, zo severu vrch Turold, ktorý je výbežkom Pálavy. Západným smerom sa otvára rovina a južným smerom sa dvíha Šibeniční vrch.
Dejiny Mikulova.
Vznik Mikulova sa zväčša datuje na začiatok 12. storočia, kedy tu bola založená trhová osada, v roku 1279 povýšená na mestečko a v roku 1410 na mesto. Na mieste románskeho a gotického hradu vznikol v 17. storočí zámok.
Mikulov bol od konca 13. do konca 16. storočia vo vlastníctve rodu Lichtenštajnovcov, potom patril až do 19. storočia Ditrichštajnovcom, ktorí vlastnili zámok a veľkostatok až do roku 1945, kedy zároveň zámok vyhorel. 
V tunajšom zámku boli po bitke pri Slavkove dohodnuté (2. decembra 1805) predbežné podmienky mieru medzi Francúzskom a Rakúskom. O 61 rokov neskôr, 26. júla 1866 tu bolo po porážke rakúskych vojsk v bitke pri Hradci Králové podpísané prímerie medzi Rakúskom a Pruskom, tzv. Mikulovské prímerie.
Od polovice 19. storočia začalo mesto stagnovať a strácať vplyv v prospech mesta Břeclav, ktoré profitovalo z polohy na železničnej trati "Ferdinandka".
Broken China

Broken China je album v štýle progresívneho rocku, ktorý vydal ako svoj druhý sólový projekt hráč na klávesové nástroje skupiny Pink Floyd, Richard Wright. Je dokumentom o boji s depresiou u jeho manželky. Štruktúra nahrávok a celkový dojem z albumu sú podobné ako pri klasických albumoch skupiny Pink Floyd. Dve skladby albumu naspievala írska speváčka Sinéad O’Connor.
Album bol nahrávaný vo Wrightovom nahrávacom štúdiu "Harmonie" vo Francúzsku a dokončený bol v štúdiách Whitfield a v plávajúcom nahrávacom štúdiu na rieke Temži na lodi Astoria, ktoré vlastní gitarista skupiny Pink Floyd David Gilmour. Album je mixovaný do trojdimenzionálneho priestorového zvuku v systéme nazvanom "QSound".
Skladbu „Breakthrough“ môžeme nájsť aj na Gilmourovom DVD ("David Gilmour in Concert") kde ju David spieva spoločne s Richardom Wrightom a so svojou sprievodnou skupinou. 
Dizajn obalu albumu vytvoril „dvorný“ dlhoročný spolupracovník skupiny Pink Floyd grafik a fotograf, Storm Thorgerson.
Chrám Povýšenia vznešeného a životodarného kríža

Katedrálny chrám Povýšenia vznešeného a životodarného Kríža je gréckokatolícky chrám na bratislavskom Ondrejskom cintoríne z polovice 19. storočia. Ondrejský cintorín sa nachádza v mestskej časti Staré Mesto. 
História.
Projekt chrámu vypracoval bratislavský architekt Ignác Feigler ml. Základný kameň stavby bol položený 13. mája 1859, posviacka sa konala 14. septembra 1860 (na sviatok Povýšenia sv. Kríža). Vykonal ju ostrihomský arcibiskup kardinál Ján Scitovský.
Je to jednoloďový chrám s neogotickými a neorenesančnými prvkami.
Chrám pôvodne patril rímskokatolíckej cirkvi a slúžil ako cintorínska kaplnka. Chrám prestal plniť svoju funkciu, keď sa na Ondrejskom cintoríne prestalo v 60. rokoch 20. storočia pochovávať a používal sa už len ako sklad kvetov. Po obnovení pôsobenia gréckokatolíckej cirkvi na Slovensku v roku 1968 zostal pôvodný gréckokatolícky chrám sv. Mikuláša vo vlastníctve pravoslávnej cirkvi. V roku 1972 rímskokatolícka cirkev nepoužívanú kaplnku zapožičala a neskôr darovala gréckokatolíckej cirkvi. Následne prešiel nutnou rekonštrukciou a 29. októbra 1972 vladyka Vasiľ Hopko posvätil obnovený chrám. V decembri 1996 chrám prešiel výraznou prestavbou, aby zodpovedal potrebám byzantského obradu. Bola upravená najmä svätyňa a postavený ikonostas, ikony písal Rastislav Bujna. Na stenách napravo a naľavo od ikonostasu sú ikony blažených Pavla Petra Gojdiča a Vasiľa Hopka, pod ktorými sú relikviáre s ich ostatkami.
Od 30. januára 2008 je katedrálnym chrámom Bratislavskej eparchie.
MaNGOS

MaNGOS (Massive Network Game Object Server, Masový Sieťový Herný Objektový Server) je open source, multiplatformový, MMORPG server. Je to jeden z najrozšírenejších emulátorov podporujúcich sieťový protokol hry World of Warcraft. Je používaný na hostovanie súkromných WoW serverov (jeho používanie na public servery je zakázané licenciou) ale nie je to len WoW emulátor.
MaNGOS bol naprogramovaný v C++ a C# pričom môže byť používaný v databázach MySQL a SQLite. Používa rozhrania: neinteraktívne (Daemon) a cez príkazový riadok. Je tiež vyvíjané webové rozhranie.
Barbora Strýcová

Barbora Strýcová (* 28. marec 1986, Plzeň), v čase manželstva medzi rokmi 2006 – 2015 používajúca meno Barbora Záhlavová Strýcová, je súčasná česká profesionálna tenistka. Počas svojej kariéry vyhrala 30 turnajov WTA vo štvorhre.
Ľubomíra Kurhajcová

Ľubomíra Kurhajcová (* 11. október 1983, Bratislava, Slovensko) je súčasná slovenská profesionálna tenistka.
Pohár Federácie (FED Cup).
Ľubomíra Kurhajcová reprezentovala tím Slovenska v 5 zápasoch Pohára federácie s bilanciou 4-3 v dvojhre a 0-2 vo štvorhre, naposledy v Thajsku 2005.
Bagger 288

Bagger 288 (Exkavátor 288) je bager postavený nemeckou spoločnosťou Krupp pre energetickú a ťažobnú firmu Rheinbraun. Tento mobilný ťažobný stroj pracuje na princípe ťažby v horizontálnych pásoch, pričom na to využíva svoje obrovské koleso s radlicami. 
Keď bola jeho stavba v roku 1978 dokončená, Bagger 288 prekonal Crawler-Transporter používaný na prepravu raketoplánov, a stal sa najväčším a najťažším pásovým vozidlom na svete s hmotnosťou 13 500 ton. Samotný Bag
ger je napájaný z externého zdroja, a presnejšie je popisovaný ako ťažobný stroj, ktorý je možné premiestňovať. Na druhej strane, Crawler-Transporter bol postavený ako vozidlo na prepravu nákladov s vlastným pohonom. 
Bagger bol postavený za účelom odstraňovania zeminy v povrchových baniach, využíva sa v uhoľnej bani v Hanbachu (Nemecko). Denne dokáže spracovať zeminy – ekvivalent plochy futbalového ihriska s výškou 30 metrov. Uhlie vyťažené za jeden deň naplní 2 400 vagónov. Bager samotný je približne dlhý a vysoký. Na svoju prevádzku vyžaduje 16,56 megawattov externe dodávanej elektriny. Dokáže sa pohybovať rýchlosťou 2 až .min−1 (0,1 až 0.h−1). Vykopávacia hlava má priemer 21, obsahuje 18 radlíc, každá s objemom .
Do februára 2001, bager kompletne odkryl zdroj uhlia v bani v Hambachu, preto bol premiestnený na nové miesto do bane Garzweiler. V priebehu troch týždňov prekonal 22 kilometrovú trasu, putujúc po diaľnici Autobahn 61, cez rieku Erft, železničné koľaje, a niekoľko cestných úsekov. Tento presun stál takmer 15 miliónov nemeckých mariek, a vyžadoval si tím sedemdesiatich pracovníkov. Presun bagru v celku bol však ekonomickejší než jeho rozobratie, a prenos po jednotlivých častiach. 
Bagger 288 má takmer identické dvojča – Bagger 289.
Vlajka Kuby

Vlajka Kuby má päť vodorovných pruhov (tri modré a dva biele), pri žrdi červený rovnostranný trojuholník a v ňom bielu päťramennú hviezdu.
Modré pruhy predstavujú tri vtedajšie departmenty, na ktoré bol ostrov rozdelený v dobe oslobodenia, biela farba čistotu a vznešený charakter úmyslov Kubáncov bojujúcich za nezávislosť, červený trojuholník pripomína tri ideály revolúcie – voľnosť, rovnosť a bratstvo, jeho farba krv preliatu za nezávislosť. Biela hviezda je hviezdou slobody.
Vlajka, nazývaná "La Estrella Solitaria" ("Osamelá hviezda"), vznikla roku 1849 v USA a je americkou vlajkou ovplyvnená. Od osamostatnenia Kuby v roku 1902 má oficiálny charakter. Na kubánskom území ju prvýkrát vztýčil generál Narciso López, keď sa 19. 5. 1850 po pristátí pri Cárdenase pokúsil o oslobodenie ostrova.
Francis Gary Powers

Francis Gary Powers (* 17. august 1929, Jenkins – † 1. august 1977, Los Angeles) bol americký pilot, ktorého počas studenej vojny zostrelili nad Sovietskym zväzom pri prieskumnom lete s výškovým špionážnym lietadlom Lockheed U-2 v službách CIA. Okolnosti tohto zostrelu sa stali známe ako aféra U-2. Neskôr Powers pracoval ako pilot vrtuľníka pre stanicu KNBC v Los Angeles, kde v roku 1977 zahynul pri havárii helikoptéry.
Život.
Narodil sa 17. augusta 1929 v mestečku Jenkins v americkom štáte Kentucky. Študoval na Milligan College v Tennessee. V roku 1950 vstúpil do Vzdušných síl USA ("United States Air Force") a slúžil u 468. strategickej stíhacej letky ("468th Strategic Fighter Squadron") ako pilot lietadla F-84 Thunderjet na Turnerovej základni v Georgii a tiež v Kórei. Vzhľadom na jeho výkony na jednomotorovom prúdovom lietadle ho oslovila americká spravodajská služba CIA ("Central Intelligence Agency") na spoluprácu. Ponuku prijal a v roku 1956 sa stal pilotom výškového prieskumného lietadla Lockheed U-2.
Powers pracoval pre CIA štyri roky. Dňa 1. mája 1960 jeho lietadlo U-2 zostrelila salva niekoľkých protilietadlových rakiet nad územím Sovietskeho zväzu, neďaleko Sverdlovska (dnešný Jekaterinburg). Táto udalosť a dianie, ktoré nasledovalo, sa stali známe ako aféra U-2. Powersa v ZSSR odsúdil najvyšší vojenský súd na 10 rokov pobytu v pracovných táboroch za špionáž, ale po dvoch rokoch ho na Glienicker Brücke (tzv. moste špiónov) vymenili za sovietskeho špióna Rudoľfa Abeľa, ktorého chytili Američania.
Po návrate do Spojených štátov ho vypočúvala CIA a objavil sa aj pred vyšetrovacou komisiou Senátu USA. Hoci ho kritizovali za to, že neaktivoval deštrukčný mechanizmus prieskumných zariadení, prípadne, že nepožil kyanidovú kapsulu, vyšetrovatelia zo CIA aj zo senátneho výboru zistili, že Powers za daných okolností nemohol konať inak. O svojich zážitkoch napísal knihu "Operation Overflight: A Memoir of the U-2 Incident".
Konštruktér lietadla U-2, Clarence „Kelly“ Johnson, ho neskôr zamestnal ako testovacieho pilota v spoločnosti Lockheed. Dňa 1. augusta 1977 Powers zahynul v Los Angeles pri havárii vrtuľníka televíznej stanice KNBC, ktorý pilotoval. Vrtuľníku pri návrate na heliport došlo palivo. Na vine bol pravdepodobne ukazovateľ paliva. Francis Gary Powers je pochovaný na Arlington National Cemetery, kde je napríklad pochovaný aj prezident John F. Kennedy. Za svoje činy získal "in memoriam" niekoľko vyznamenaní. Syn Gary Powers mladší založil v USA múzeum a nadáciu studenej vojny. Niekoľkokrát navštívil Česko a v roku 2015 sa zúčastnil českej premiéry filmu "Most špiónov" režiséra Stevena Spielberga, ktorý čiastočne opisuje aj príbeh pilota Francisa Garyho Powersa. V roku 2023 poskytol Gary Powers mladší rozhovor Českej televízii.
30 Seconds to Mars

30 Seconds to Mars (často ako Thirty Seconds to Mars) je americká rocková skupina z Los Angeles, založená v roku 1998. Od roku 2007 sú členmi skupiny Jared Leto (frontman, rytmická gitara, basgitara, klávesy, textár), Shannon Leto (bicie, perkusie) a Tomo Miličević (sólová gitara, basgitara, klávesy, strunové nástroje).
Dodnes, skupina 30 Seconds to Mars vydala skupina štyri štúdiové albumy - "30 Seconds to Mars" (2002), "A Beautiful Lie" (2005), "This Is War" (2009), "Love, Lust, Faith and Dreams" (2013) a tri EP – "AOL Sessions Undercover" (2007), "To the Edge of the Earth" (2008) a "" (2011). Do mája 2013 predala skupina viac ako 10 miliónov albumov po celom svete.
Hudba skupiny 30 Seconds to Mars je označovaná väčšinou ako new prog, progresívna metalová a alternatívna rocková, ale obsahuje tiež prvky žánrov ako emo, screamo, space rock a synthrock. Skupina je prirovnávaná skupinám Pink Floyd a Tool, hlavne kvôli používaniu filozofických a spirituálnych textov, koncepčných albumov a experimentálnej hudbe.
Hudobný štýl, žáner a vplyvy.
Hudobní kritici popisujú zameranie skupiny 30 Seconds to Mars na žánre alternatívny rock, alternatívny metal, neoprogresívny rock, progresívny metal, hard rock, post-grunge, nu metal, emo, screamo, space rock a synthrock. Skupina bola ovplyvnená viacerými skupinami a interpretmi ako Depeche Mode, Pink Floyd, The Cure, Björk, Alice in Chains, David Bowie, Jane's Addiction, Led Zeppelin, Nine Inch Nails, Nirvana a U2.
Krusader

Krusader je rozvinutý ortodoxný súborový manažér pre KDE a iné desktopové prostredia v *nix svete, podobný GNOME Commanderu alebo Midnight Commanderu (Linux), alebo Total Commanderu (Windows). Podporuje prácu s archívmi, súborovými systémami sprístupnenými cez mount príkaz, FTP, umožňuje rozšírené vyhľadávanie, viewer/editor, synchronizáciu adresárov, porovnanie obsahov súborov, viacnásobné premenovanie, atď.
Podporuje nasledovné pakovacie formáty: tar, ZIP, bzip2, gzip, RAR, ace, ARJ, LHA, 7-Zip a RPM a taktiež môže pracovať KIO programami ako sú smb (podporuje samba protokol pre prístup k zdrojom na windows sieti) alebo fish (protokol postavený na SSH).
Krusader je pod GNU GPL licenciou.
Používateľské rozhranie.
Je postavené na princípoch ortodoxného súborového manažéra (OFM) , známeho tiež ako Commander-like, ktoré sú postavené na filozofii starého Norton Commandera. Ortodoxný súborový manažér má dva panely, z ktorých je jeden aktívny a druhý neaktívny. Je možné presúvať súbory z aktívneho do neaktívneho panela, spracovávať ich v aktívnom paneli, alebo porovnávať či synchronizovať oba. Na príkazy vystačí klávesnica, čo zrýchľuje prácu. Použitie myši je však takisto možné. Ďalšími prvkami sú karty, ktoré umožňujú mať k dispozícii viac panelov v pozadi a na jedno kliknutie ich presúvať do pracovného priestoru. Potom profily, ktoré umožňujú odložiť viaceré nastavenia (pre oba panely) a tiež záložky (štruktúrovateľné do priečinkov), kam si používateľ môže uložiť často používané umiestnenia. Úzka integrácia s KDE (napr. KParts, KIO) umožňuje využívať niekoľko ďalších služieb. 
Prezerač a editor súborov.
Jeden z mnohých nástrojov, ktoré Krusader poskytuje je prezerač-editor používajúci objektový model utility KParts. Krusader spúšťa komponenty, ktoré sú schopné ukázať (a v niektorých prípadoch aj upravovať (editovať)) príslušný typ súboru a zapuzdriť ho do svojho klientskeho priestoru, priamo do nového Krusader okna. To umožňuje napríklad vidieť KOffice dokument priamo v Krusaderi. Hocijaká aplikácia, ktorá implementuje KParts model môže byť vnorená týmto istým spôsobom.
Platformy.
Krusader je primárne vyvinutý pre Linux platformu, ale je v súčasnosti dostupný aj pre BSD či Apple Mac OS X (v súčasnosti vznikol prvý port pre Windows platformu ).
Emmanuelle Gagliardiová

Emmanuelle Gagliardiová (* 9. júl 1976, Ženeva, Švajčiarsko) je bývala švajčiarska profesionálna tenistka. Počas svojej kariéry vyhrala 4 turnaje WTA vo štvorhre.
Vlajka Mexika

Vlajka Mexika je trikolóra, ktorá má zvislé pruhy vo farbe zelenej, bielej a červenej, uprostred je štátny znak z roku 1823, v dnešnej úprave z roku 1968: hnedo sfarbený orol stojací na kaktuse, rastúcom z vôd jazera, drží v zobáku zeleného hada; pod tým sú do polkruhu prehnuté ratolesti duba a vavrínu, zviazané stužkou v národných farbách. Znak ilustruje starú aztécku legendu, podľa ktorej putujúci indiánsky ľud mal nájsť svoj domov na ostrove pri jazere, kde uvidí túto scénu: v týchto miestach pri jazere Texcoco bol roku 1325 založený Tenochtitlan, dnešné Mexiko.
Zelená farba vlajky predstavuje nezávislosť, biela čistotu náboženstva, červená jednotu spojenia španielskej, indiánskej aj miešaneckej krvi.
Vlajka bola zavedená roku 1821, najprv s rôznym poradím farebných pruhov aj s ich rôznou polohou (dokonca aj šikmou), od roku 1823 sa používa v dnešnom vzhľade a zo štátnym znakom, ktorý sa ale často v jednotlivostiach menil.
Galéria.
&lt;/div align="center"&gt;
David Gilmour (album)

David Gilmour je prvý sólový album gitaristu a speváka skupiny Pink Floyd Davida Gilmoura. Bol vydaný v máji 1978 v Spojenom kráľovstve a 17. júna, 1978 v USA, jeho producentom bol David Gilmour a obsahuje zväčša gitarové bluesovo ladené nahrávky. 
Album bol nahrávaný od decembra 1977 do začiatku januára 1978 vo Francúzsku v "Super Bear Studios" a zmixovaný v tomto štúdiu v marci 1978. Pri nahrávaní s Davidom spolupracovali jeho bývalí spoluhráči zo skupiny "Joker's Wild" Rick Wills (basová gitara) a Willie Wilson (bicie a perkusie).
V rebríčkoch Spojeného kráľovstva album dosiahol 17. pozíciu a v rebríčku Billboardu v USA dosiahol 29. miesto. Album bol certifikovaný zlatom od RIAA.
Obal bol vyrobený štúdiom Hipgnosis v spolupráci Davidom Gilmourom.
Remastrovaná verzia albumu "David Gilmour" na CD bola vydaná 12. septembra, 2006 v USA a Kanade.
Zoznam skladieb.
"Autorom všetkých skladieb je David Gilmour, okrem uvedených výnimiek."
Rebríčky.
Album - Billboard (Severná Amerika)
Clemens Wenzel Lothar Metternich

Clemens Wenzel Nepomuk Lothar Metternich-Winneburg-Beilstein (* 15. máj 1773, Koblenz, Nemecko – † 11. jún 1859, Viedeň, Rakúsko), gróf (od 1813 knieža, od 1818 vojvoda z Portelly), bol rakúsky šľachtic, politik a diplomat.
Narodil sa roku 1773 v Koblenzi. Vyrastal v šľachtickom prostredí v Porýní. Jeho otec bol diplomatom trevírskeho dvora. 
Po obsadení Porýnia francúzskou republikánskou armádou v roku 1794 sa s otcom presťahoval do Viedne a vstúpil do diplomatických služieb habsburskej monarchie. Oženil sa s bohatou moravskou šľachtičnou Eleonorou Kounicovou, vnučkou bývalého kancelára Václava Antonína Kounice. Metternich vykonával úrad vyslanca, a to v Drážďanoch, v Berlíne a nakoniec v Paríži. V roku 1809 sa stal rakúskym ministrom zahraničia (tento úrad vykonával do roku 1848), roku 1813 bol povýšený do dedičného kniežacieho stavu a roku 1821 sa stal rakúskym štátnym kancelárom. Bol obratným politikom – na jeho radu bolo po porážke Rakúska v roku 1809 spečatené nové spojenectvo s Francúzskom svadbou rakúskej arcivojvodkyne Márie Lujzy s cisárom Napoleonom. Podarilo sa mu udržať i náklonnosť ruského cára Alexandra I. Po Napoleonovej neúspešnej ruskej výprave Metternich najprv vyčkával a až v roku 1813 vstúpil do novej protinapoleonskej koalície, ktorá zvíťazila v októbri 1813 v bitke národov pri Lipsku a čoskoro obsadila i Paríž.
Tina Pisniková

Tina Pisniková (* 19. február 1981, Maribor, Slovinsko) je bývalá slovinská profesionálna tenistka. Počas svojej kariéry vyhrala 1 turnaj WTA v dvojhre a 2 turnaje vo štvorhre.
Jelena Olegovna Bovinová

Jelena Olegovna Bovinová, (* 10. marec 1983, Moskva, Rusko) je súčasná ruská profesionálna tenistka. Počas svojej kariéry vyhrala 3 turnaje WTA v dvojhre a 5 turnajov vo štvorhre.
Pohár Federácie (FED Cup).
Jelena Bovinová reprezentovala tím Ruska v 6 zápasoch Pohára federácie s bilanciou 3-1 v dvojhre a 2-1 vo štvorhre.
Angeles Montoliová

Angeles Montoliová (* 6. august 1975, Barcelona, Španielsko) je bývalá španielska profesionálna tenistka. Počas svojej kariéry vyhrala 3 turnaje WTA v dvojhre.
Magüi Sernová

María Luisa ("Magüi") Sernová Barrerová (* 1. marec 1979, Las Palmas de Gran Canaria, Španielsko) je bývalá španielska profesionálna tenistka. Počas svojej kariéry vyhrala 3 turnaje WTA v dvojhre a 2 turnaje vo štvorhre.
Corina Morariová

Corina Morariová (uvádzaná aj ako Morariuová, ; * 26. január 1978, Detroit, Michigan, USA) je bývalá americká profesionálna tenistka. Počas svojej kariéry vyhrala 1 turnaj WTA v dvojhre a 13 turnajov vo štvorhre.
Trudi Musgravová

Trudi Musgraveová, (* 10. september 1977, Newcastle, Nový Južný Wales, Austrália) je súčasná austrálska profesionálna tenistka.
Mariana Díazová-Olivová

Mariana Díazová-Olivová (* 11. marec 1976, Buenos Aires, Argentína) je súčasná argentínska profesionálna tenistka. Počas svojej kariéry vyhrala 1 turnaj WTA v dvojhre.
Pohár Federácie (FED Cup).
Gisela Dulková odohrala 22 zápasov Pohára federácie za tím Argentíny s bilanciou 12-9 v dvojhre a 6-1 vo štvorhre.
Mariánska ulica

Mariánska ulica je ulica:
Mariánska ulica (Bratislava)

Mariánska ulica je ulica v Starom Meste v Bratislave.
Nachádza sa medzi Obchodnou a Špitálskou ulicou, pripája sa k nej Heydukova ulica. 
Na ulici sa nachádza okrem iného bývalá budova (jedna strana budovy) Ministerstva obrany, tzv. Hurbanove kasárne.
Názov.
V roku 1846 sa spomína iba opisne ako "Gasse von Schöndorfergasse nach Spitalgasse" (t.j. "ulička zo Schöndorfskej uličky na Špitálsku uličku"). Prvýkrát oficiálne pomenovaná bola v roku 1850 ako "Mariengasse" (nem., doslova "Mariánska/Máriina ulička"), neskôr pribudol aj maďarský oficiálny názov "Mária utca". Od začiatku 20. rokov 20. storočia znel oficiálny názov "Mariánska ulica", od roku 1954 "Markušova ulica", od 1.4. 1991 znova "Mariánska ulica" .
Názvy odvodené od slova Mária pochádzajú od mariánskeho kultu. Socha Panny Márie aj bola umiestnená v záhrade na ulici, neskôr na priečelí (honvédskych/Hurbanových) kasární.
Dejiny.
Ulica bola verejnosti sprístupnená v roku 1846. Na juhozápadnej strane ulice bola spočiatku len zeleň (záhrada), zástavba bola len severnej strane. V roku 1880 tu bola postavená poisťovňa, v roku 1937 reštaurácia "Smíchovský dvor", kníhtlačiareň "Grafik", Mariánsky dvor a kníhkupectvo, v roku 1939 stavebné družstvo "Domus" a Prvá bratislavská ľudová kuchyňa, v roku 1949 redakcia a administrácia "Index", nočný bar "La Paloma" (do roku 1978) a nočný bar "Kryštáľ". Do 90. rokov bolo na ulici kníhkupectvo.
Zaujímavosti.
Mariánska ulica bola do roku 1950 aj ulica, ktorá sa nachádzala v Petržalke v západo-východnom smere zhruba v oblasti dnešnej Švabinského ulice. V roku 1950 bola premenovaná na „Širokú ulicu“ a zanikla v polovici 70. rokov s výstavbou súčasnej Petržalky.
Čierny potok (prítok Štvrtockého potoka)

Čierny potok je potok na dolnom Spiši, v západnej časti okresu Levoča. Je to ľavostranný prítok Štvrtockého potoka, meria 2,1 km a je tokom VII. rádu.
Pramení v Hornádskej kotline, v podcelku Medvedie chrbty, na juhojuhozápadnom svahu Vtáčieho vrchu (852,7 m n. m.) v nadmorskej výške približne 665 m n. m. Od prameňa tečie najprv juhojuhovýchodným smerom, následne sa stáča severojužným smerom a preteká lokalitou Štvrtocký lesík. Na jeho južnom okraji priberá krátky ľavostranný prítok a stáča sa na juhozápad. Severne od obce Spišský Štvrtok ústi v nadmorskej výške cca 550 m n. m. do Štvrtockého potoka.
Čierny potok (prítok Turca, Ratkovské Bystré)

Čierny potok je potok v hornom Gemeri, v západnej časti okresu Revúca. Je to pravostranný prítok Turca, meria 2,7 km a je tokom V. rádu.
Pramení v Stolických vrchoch, v podcelku Tŕstie, na severovýchodnom svahu Tŕstia (1 120,9 m n. m.) v nadmorskej výške približne 945 m n. m. Od prameňa tečie sprvu severovýchodným smerom, potom sa oblúkom stáča na juhovýchod. Z pravej strany následne priberá Demetrov potok a východným smerom preteká cez Čiernu dolinu. Napokon sa k ústiu stáča na severovýchod a severozápadne od obce Ratkovské Bystré sa v nadmorskej výške cca 475 m n. m. vlieva do Turca.
Čierny potok (prítok Zlatianskeho potoka)

Čierny potok je potok v hornom Šariši, v centrálnej časti okresu Bardejov. Je to ľavostranný prítok Zlatianskeho potoka, meria 3,1 km a je tokom VII. rádu.
Pramení v pohorí Busov na juhozápadnom svahu Stebníckej Magury (899,9 m n. m.) v nadmorskej výške približne 710 m n. m. V pramennej oblasti tečie západným smerom, ďalej sa stáča na juhojuhozápad a juhozápad. Následne vstupuje do Ondavskej vrchoviny a preteká obcou Zlaté. Priamo v intraviláne obce sa v nadmorskej výške cca 389,5 m n. m. vlieva do Zlatianskeho potoka. Nepriberá žiadne stále prítoky.
Nevado de Longaví

Nevado de Longaví je neaktívny stratovulkán, nachádzajúci sa v centrálnej časti Čile, v regióne del Maule. Zrod sopky je odhadovaný na neskorý pleistocén, leží na starších treťohorných vulkanoklastoch a granitoch. Sopka samotná je zložená prevažne z andezitov, jej vrchol je momentálne zaľadnený.
Geologický vývoj.
V histórii sopky sú zaznamenané dve kolapsové štádiá, ktoré značne zmodifikovali východnú a juhozápadnú časť vulkánu. Neskoršia aktivita sa koncentrovala na východné svahy a vrcholovú oblasť, kde boli v holocéne vytvorené viaceré andezitovo-dacitové lávové dómy. V súčasnosti sopka javí iba fumarolickú aktivitu.
Čierny potok (prítok Striebornice)

Čierny potok je krátky potok na Strednom Považí, v severovýchodnej časti okresu Piešťany. Je to pravostranný prítok Striebornice, meria 1,9 km a je tokom IV. rádu.
Pramení v Považskom Inovci, v podcelku Nízky Inovec, západne od kóty 641,5 m a samoty Gonove Lazy, v nadmorskej výške približne 390 m n. m. Od prameňa tečie sprvu na krátkom úseku na juhojuhozápad, následne sa stáča a pokračuje na západ. Potom sa oblúkom stáča na juh a sprava priberá krátky prítok (262,3 m n. m.) z lokality Babovie Kopanice. Napokon sa východne od osady Bažanov mlyn (východoseverovýchodne od obce Moravany nad Váhom) vlieva v nadmorskej výške cca 224 m n. m. do Striebornice.
Ples príšer

Ples príšer (anglický originál "Monster's Ball") je americká dráma s romantickým podtónom, odohrávajúca sa na súčasnom americkom juhu. Film režíroval Marc Foster, ktorý si za lokalitu natáčania zvolil mestečko Laplace v Louisiane.
Príbeh.
Dej filmu je situovaný na juh Spojených štátov, kde stále pretrváva rasová neznášanlivosť. Lawrence Musgrove (Sean Combs) je odsúdený na trest smrti a čaká ho poprava na elektrickom kresle. Vo väzení sa lúči s manželkou (Leticia, Halle Berry) a synom Tyrellom. Jeho posledným želaním je naskicovať portréty na pamiatku pre väzenských dozorcov Hanka Grotowského (Billy Bob Thornton) a jeho syna Sonnyho (Heath Ledger). Sonny popravu psychicky nezvládne, čo mu otec vyčíta ako prejav slabošstva. Ich dlhotrvajúci spor vyústi Sonnyho samovraždou. Hank zostáva len so svojim chorým otcom (Buck Grotowski, Peter Boyle), ktorý je plný nenávisti voči obyvateľom tmavej pleti. Hank po strate syna opúšťa väzenský zbor a náhodne stretáva Leticiu. Potom, ako Leticia stratí svojho syna pri autonehode, začne medzi nimi vznikať vzťah, ktorý prekonáva rasové predsudky. Leticia sa nasťahuje k Hankovi a objaví naskicované portréty svojho popraveného manžela. Vtedy si uvedomí, že muž, ku ktorému sa nasťahovala, bol pri poprave jej manžela. Napriek počiatočnému šoku a zúrivosti Hankovi nič nepovie, nakoľko pochopí, že aj on stratil v živote veľa a kvôli nej zmenil svoje životné postoje.
Lomas Blancas

Lomas Blancas je menší, neaktívny stratovulkán, nachádzajúci sa v centrálnej časti Čile, asi 15 km juhovýchodne od stratovulkánu Nevado de Longaví. Vznik sopky je datovaný na koniec pleistocénu. Dominantná forma Lomas Blancas je 2,3 km široká kaldera, ktorá vznikla pravdepodobne kolapsom vulkanickej stavby počas vývoja. Okraje kaldery sú na juhovýchodnej strane otvorené bazaltovo-andezitovým lávovým prúdom s dĺžkou 7 km. Väčšia časť vulkanickej stavby je pokrytá vrstvou pemzy, pochádzajúcej pravdepodobne z erupcií blízkeho stratovulkánu Nevado de Longaví.
Philly

Philly (v angl. týkajúci sa Philadelphie) môže byť:
Zimoľub okolíkatý

Zimoľub okolíkatý ("Chimaphila umbellata") je vždyzelený poloker z čeľade vresovcovité ("Ericaceae"), prípadne hruštičkovité ("Pyrolaceae").
Dosahuje výšku do 25 cm, má vystúpavé stonky s hranatým prierezom, listy sú kožovité, obráteno kopijovité a na okrajoch ostro pílkované. Kvety sú usporiadané v chudobnom chocholíku, koruna je široko zvonkovitá, bielej alebo jemne ružovej farby. Kvitne v mesiacoch jún až august.
Je to dosť zriedkavý druh, ktorý rastie v podraste suchších lesných spoločenstiev, najmä s borovicou sosnou. Na Slovensku je zaregistrovaných asi 30 lokalít z toho asi 6 je na východnom Slovensku. Vyskytuje sa v prírodnej rezervácii Machnatý vrch vo Vihorlatských vrchoch, kde vytvára ojedinelé spoločenstvá s bielomachom sivým ("Leucobryum glaucum").
Resago

Resago je neaktívny troskový kužeľ, ktorého vrchol je ukončený dvoma krátermi, nachádzajúci sa v centrálnej časti Čile, neďaleko hraníc s Argentínou. Jediné známky aktivity v holocéne sú dva bazaltovo-andezitové lávové prúdy s dĺžkou , nachádzajúce sa severozápadnej strane sopky.
Komunitné rady Manhattanu

Komunitné rady Manhattanu () sú miestne samosprávne jednotky v Manhattane v New Yorku, ktoré menuje "Borough President". Každá z 12 komunitných rád pozostáva z 50 neplatených členov. Nemajú žiadne administratívne práva, ale môžu prezentovať požiadavky podľa potrieb komunity mestskej samospráve. Neexistuje žiadna záruka, že požiadavky budú schválené, ale v skutočnosti väčšina najzávažnejších problémov býva obyčajne vyriešená.
Každá rada sa skladá z menších oblastí alebo častí.
Komunitné rady Brooklynu

Komunitné rady Brooklynu (angl. "Brooklyn Community Boards") sú miestne komunitné jednotky v Brooklyne v New Yorku, ktoré zohrávajú úlohu v samospráve mesta New York. V Brooklyne existuje 18 komunitných rád.
INXS

INXS bola austrálska rocková skupina, ktorá vznikla pod názvom "The Farriss Brothers" v roku 1977 v Sydney. Skupina sa pôvodne vyznačovala hudobnými štýlmi ako new wave, ska a pop, avšak postupne si vyvinula tvrdší rockový výraz obohatený o funk a tanečné prvky.
V novembri roku 2012 skupina počas koncertu v austrálskom meste Perth oznámila ukončenie svojej činnosti po 35 rokoch.
Diskografia.
LP.
Štúdiové:
Koncertné:
Výberové:
Payún Matru

Payún Matru je masívny štítový vulkán, nachádzajúci sa na juhu argentínskej provincie Mendoza. Vrchol sopky tvorí eliptická kaldera s rozmermi 8 × 10 km. Postkaldrové štádium aktivity prinieslo výlevy bazaltových láv z viac ako 300 erupčných centier, sledujúcich východo-západnú trhlinovú líniu križujúcu celý vulkán. Podľa miestnych indiánskych legiend bola sopka aktívna ešte v predkolumbovských časoch.
Domuyo

Domuyo je neaktívny stratovulkán, nachádzajúci sa v argentínskej provincii Neuquén. Vek vulkánu sa odhaduje na neskorý pleistocén až začiatok holocénu. Na staršej, 15 km širokej kaldere sa nachádzajú mladšie produkty vulkanickej aktivity - asi 14 dacitových lávových dómov. V historickej dobe nebola zaznamenaná žiadna erupcia vulkánu Domuyo.
Diadém

Diadém môže byť:
Manhattan Community Board 2

Manhattan Community Board 2 je komunitná rada na Manhattane v meste New York v Spojených štátoch. 
Zahŕňa časti Greenwich Village, West Village, NoHo, SoHo, Lower East Side, Chinatown a Little Italy.
Na východe je ohraničená časťou Bowery, na juhu ulicou Canal Street, na západe riekou Hudson River a na severe 14. ulicou.
Predsedníčkou je Maria Passannante Derr a správcom je Bob Gormley.
Nevados de Chillán

Nevados de Chillán je názov jedného z najaktívnejších vulkánických komplexov centrálnej časti Čile. Len od začiatku 20. storočia bolo zaznamenaných štrnásť, prevažne explozívnych erupcií. Celý komplex je vybudovaný na troch pleistocénnych kalderách a pozostáva z niekoľkých stratovulkánov. Najväčší, prevažne andezitový stratovulkán je "Volcán Nevado" (3 212 m), nachádzajúci sa na severozápadnom okraji skupiny. "Volcán Chillán", ktorý bol aktívny v 17. až 19. storočí sa nachádza na juhovýchodnom konci. V súčasnosti aktívny je lávový komplexný dóm "Volcán Nuevo", nachádzajúci sa medzi spomínanými dvoma stratovulkánmi.
Manhattan Community Board 3

Manhattan Community Board 3 je komunitná rada na Manhattane v meste New York v Spojených štátoch. 
Zahŕňa časti Alphabet City, East Village, Lower East Side, Chinatown a Two Bridges.
Na východe je ohraničená prielivom East River, na juhu Brooklynským mostom, na západe ulicami Pearl Street, Baxter Street, Canal Street, Bowery a Štvrtou Avenue a na severe 14. ulicou.
Predsedom je David McWater a správkyňou je Susan Stetzer.
East River

East River je prílivový prieliv v New Yorku v Spojených štátoch. Spája Upper New York Bay na juhu s Long Island Sound na severe. Oddeľuje Long Island vrátane častí Queens a Brooklyn od ostrova Manhattan a od Bronxu na severoamerickej pevnine. Rieku preklenuje 8 mostov a pod hladinou je 13 tunelov. Prieliv je dlhý 26 km a vznikol pred 11 000 rokmi pri ústupe ľadovca.
Na East River sa nachádza niekoľko ostrovov:
Cochiquito

Cochiquito je menšie vulkanické pole, nachádzajúce sa v argentínskej provinicii Mendoza, na sútoku riek Rio Grande a Rio Barrancas. Pole je tvorené centrálnym stratovulkánom Cochiquito a satelitnými troskovými kužeľmi. Na jeho stavbe sa podieľajú hlavne bazalty, v menšej miere aj andezity. Vek komplexu je odhadovaný na koniec pleistocénu až holocén.
Sergej Borisovič Ivanov

Sergej Borisovič Ivanov (; * 31. január 1953, Leningrad) je ruský politik. V rokoch 2001 až 2007 minister obrany, v rokoch 2008 – 2011 zástupca predsedu vlády, v rokoch 2011 – 2016 vedúci kancelárie prezidenta Ruskej federácie. Neskôr pôsobil ako osobitný zástupca prezidenta Ruskej federácie pre ochranu životného prostredia, ekológie a dopravu.
Život.
Narodil sa 31. januára 1953 v Leningrade (dnes Petrohrad). Študoval prekladateľstvo na filologickej fakulte Leningradskej štátnej univerzity a v roku 1975 získal diplom. Následne absolvoval vyššie kurzy KGB v Minsku a študoval v Škole KGB, ktorú ukončil v roku 1981. Medzitým pracoval na kádrovom oddelení KGB v Leningrade, kde bol spolupracovníkom Vladimira Putina. Do roku 1985 pracoval ako spolupracovník KGB vo Fínsku a Keni. Ovláda anglický a švédsky jazyk. V rokoch 1991 – 1998 pracoval ako príslušník Zahraničnej rozviedky Ruskej federácie, kde úspešne kariérne postupoval a svoju službu skončil v hodnosti veliteľa Európskeho oddelenia Zahraničnej rozviedky.
Od augusta 1998 sa bol poverený funkciou zástupcu FSB a náčelnikom oddelenia analýz, prognóz a strategického plánovania. V tomto období riadil FSB Vladimir Putin. Od 15. novembra 1999 bol sekretárom Rady bezpečnosti Ruska. Bol poradcom prezidenta Borisa Jeľcina a neskôr aj Vladimíra Putina v záležitostiach národnej bezpečnosti. V roku 2000 odišiel do zálohy v hodnosti generálplukovníka.
Po nástupe Vladimira Putina na post prezidenta bol v roku 2001 vymenovaný za ministra obrany, ktorý zastával až do roku 2007. V tejto funkcii bol poverený reformami a modernizáciou armády. Od februára 2007 2. podpredseda ruskej vlády. Od 12. mája 2008 do roku 2011 pôsobil ako námestník predsedu vlády, ktorým bol v tej dobe Vladimir Putin. Od 22. decembra 2011 do 12. augusta 2016 pôsobil ako vedúci kancelárie prezidenta Putina. Následne bol poverený funkciou osobitného zástupcu prezidenta Ruskej federácie pre ochranu životného prostredia, ekológie a dopravu.
Onkocytóm

Onkocytóm je najčastejší nezhubný nádor obličky. Vyrastá z epiteliálnych buniek proximálnych tubulov. Tvorí približne 3-7% zo všetkých nádorov obličiek, vyskytuje sa najčastejšie v šiestom decéniu a väčšina sa nájde náhodne pri zobrazovacom vyšetrení brucha z iných dôvodov. Hoci je nezhubný a dobre diferencovateľný, je nutné ho chirurgicky odstrániť, pretože sa iným spôsobom nedá odlíšiť od karcinómu obličky. Po jeho odstránení je prognóza pacienta vynikajúca a možno ho považovať za vyliečeného.
Zobrazovacia diagnostika.
USG.
V sonografickom obraze je onkocytóm dobre ohraničený, homogénny, hypo- až izoechogénny. Centrálna jazva, ktorá je pre tento nádor typická, sa väčšinou nezobrazí. Dopplerovské zobrazenie ciev znázorní ich typické radiálne usporiadanie.
CT.
V natívnom CT obraze je v porovnaní s parenchýmom obličky onkocytóm izo- až mierne hyperdenzný. CT po podaní kontrastná látkakontrastnej látky v nefrografickej fáze zobrazí nádor relatívne hypodenzný. Klasický obraz je dobre ohraničená expanzia hladkých kontúr a homogénneho vzhľadu, veľkosti 3 až 10 cm. Centrálna jazva sa zobrazí asi v 30% prípadov.
MR.
Pri zobrazení magnetickou rezonanciou sa v T1 vážení onkocytóm javí ako dobe definovaná, izo- až mierne hypointenzná homogénna masa. V T2 vážení je nádor rovnako izo- až mierne hypointenzný. Centrálna jazva sa zobrazí ako hviezdicovitá štruktúra v strede nádoru, v oboch váženiach hypointenzná (nekróza, typická pre zhubný nádor, je v T2 vážení hyperintenzná). Po podaní kontrastnej látky onkocytóm homogénne zvyšuje svoju signálovú intenzitu, jazva zostáva naďalej hypointenzná.
Ľadový hokej na Zimných olympijských hrách 1924

Ľadový hokej na Zimných olympijských hrách 1924 sa uskutočnil počas I. ZOH v dňoch 28. januára až 3. februára 1924. Turnaj bol zároveň v poradí druhými Majstrovstvami sveta v ľadovom hokeji. Miestom konania turnaja bolo francúzske stredisko zimných športov Chamonix. Zápasy sa hrali na prírodnom ľade systémom dvoch skupín, z ktorých prvé dve mužstvá postúpili do finálovej skupiny.
Výsledky a tabuľky.
Finálová skupina.
Výsledky.
 *  Výsledky započítané zo základných skupín
Zoznam miest v USA podľa počtu obyvateľov

Tento zoznam obsahuje 500 najväčších miest v USA podľa počtu obyvateľov.
Doktor prírodných vied

Doktor prírodných vied, v skratke "RNDr." (lat. rerum naturalium doctor) je akademický titul udeľovaný absolventom prírodovedných študijných programov po obhájení rigoróznej skúšky.
Tento titul sa udeľoval už v bývalom Česko-Slovensku a v súčasnosti sa udeľuje na Slovensku a v Česku.
Vlajka Grenady

Vlajka Grenady má list zo širokým červeným okrajom, v ktorom sú pri hornom aj dolnom okraji umiestnené vždy tri žlté päťramenné hviezdy. Vnútorné obdĺžnikové pole je uhlopriečkami rozdelené na štyri trojuholníky: prví a tretí zelený, druhý a štvrtý žltý. V prvom trojuholníku je hnedý muškátový oriešok vyčnievajúci zo žltej dužiny. Uprostred listu je červený kruh a v ňom ďalšia žltá hviezda.
Červená farba znamená vrúcnosť, odvahu a vitalitu grenadského ľudu aj jeho neutíchajúce úsilie o slobodu, červený okraj naznačuje odhodlanie obyvateľov Grenady zachovať svornosť a jednotu ducha, žltá farba, reprezentujúca múdrosť, je zároveň symbolom slnka, ktoré žiari nad ostrovom, aj srdečnosti a priateľstva jeho ľudu. Zelená pripomína úrodnosť, bujnú vegetáciu a poľnohospodárstvo. Hviezdy vyjadrujú nádej, túžby a ideály, s ktorými sa grenadský národ zrodil, ich počet odpovedá šiestim administratívnym jednotkám štátu. Muškátový oriešok je tradičný poľnohospodársky produkt Grenady (tvorí tretinu svetového exportu) a pripomína aj niekdajšie meno ostrova – "Isle Of Spice" ("Ostrov korenia"). Sedem hviezd odpovedá počtu dištriktov (vrátane Grenadin).
Vlajka bola zavedená súčasne s vyhlásením nezávislosti Grenady v roku 1974.
Galéria.
&lt;/div align="center"&gt;
Alexandra Stevensonová

Alexandra Stevensonová (* 15. december 1980, San Diego, Kalifornia, USA) je súčasná americká profesionálna tenistka. Počas svojej kariéry vyhrala 1 turnaj WTA vo štvorhre.
About Face

About Face je druhý sólový album gitaristu skupiny Pink Floyd, Davida Gilmoura. Album bol vydaný v roku 1984 teda v tom istom roku ako vydal svoj prvý sólový album ("The Pros and Cons of Hitch Hiking") bývalý basgitarista skupiny Pink Floyd, Roger Waters. Album bol nahrávaný v čase, keď bola budúcnosť skupiny nejasná. Prebiehali súdne aj mimosúdne spory medzi členmi skupiny a jedným z riešení bol aj pokus o dosiahnutie komerčných úspechov pod vlastným menom. 
Dve skladby albumu "About Face" David napísal spolu s bývalým členom skupiny The Who, Petrom Townshendom, zvyšné piesne boli Gilmourove autorské diela. Album bol nahrávaný vo Francúzsku. Na jeho nahrávaní spolupracovali Jeff Porcaro, Pino Palladino, Steve Winwood a aj hráč na klávesové nástroje skupiny Deep Purple, Jon Lord. Konečnú mixáž skladieb robil James Guthrie v "Mayfair Studios" v Londýne.
V rebríčkoch Spojeného kráľovstva album dosiahol 21. pozíciu, v USA 32. miesto a od RIAA získal album zlatú platňu.
Digitálne remastrované reedície albumu vydalo vydavateľstvo EMI 14. augusta, 2006, pre Severnú Ameriku túto reedíciu vydalo hudobné vydavateľstvo Columbia Records 12. septembra toho istého roku.
Zoznam skladieb.
Všetky skladby zložil David Gilmour, výnimky sú uvedené.
Rebríčky.
Album - Billboard (Severná Amerika)
Single - Billboard (Severná Amerika)
Vlajka Guatemaly

Vlajka Guatemaly má tri vertikálne pruhy, svetlo modrý, biely a svetlo modrý, uprostred je štátny znak z roku 1871 (podľa vzoru z roku 1843), trocha upravený v roku 1968. Je na ňom exotický papagáj "quetzal" – guatemalský národný vták, symbolizujúci slobodu – v prirodzených farbách, ktorý drží zvitok s textom "LIBERTAD 15 DE SEPTIEMBRE DE 1821" (oslobodenie od Španielov a vyhlásenie nezávislosti). Za ním sú skrížené pušky s nasadenými bodákmi a skrížené šable vo vnútri vavrínového venca, ktorého ratolesti sú dole zviazané bielou a modrou stužkou.
Farby vlajky upomínajú na Spojené provincie Strednej Ameriky (1823 – 1839), ku ktorým Guatemala patrila vedľa Hondurasu, Kostariky, Nikaraguy a Salvádoru, na rozdiel od ich vlajok má však pruhy vo vertikálnej polohe. Pripomínajú pravdaže, rovnako ako uvedené vlajky, polohu federácie medzi Karibským morom a Tichým oceánom. Modrá farba znamená tiež nezávislosť krajiny, biela mier.
Vlajka s terajším znakom sa používa od roku 1871, v roku 1968 bola hlava papagája upravená.
Galéria.
&lt;/div align="center"&gt;
Amanda Coetzerová

Amanda Coetzerová (* 22. október 1971, Hoopstad, Južná Afrika) je bývalá juhoafrická profesionálna tenistka. Počas svojej kariéry vyhrala 9 turnajov WTA v dvojhre a 9 turnajov vo štvorhre.
Vlajka Haiti

Vlajka Haiti má dva vodorovné pruhy, modrý a červený. V jej strede je biely obdĺžnik, v ktorom je vyobrazený haitský štátny znak z roku 1806. Na zelenom trávniku je vojenský bubon, za ním dve skrížené sekery a palma v prirodzených farbách. Po oboch stranách stoja delá, vlajky, kotvy a pušky s bodákmi. Pod nimi je biela stuha s čiernym heslom "L´UNION FAIT LA FORCE" ("V jednote je sila"). Nad palmou je červená čiapka slobody. Všetko to pripomína boj krajiny za slobodu na začiatku 19. storočia.
Od roku 1798 viala na ostrove francúzska trikolóra, ale vodca povstalcov proti Francúzom J. J. Dessalines vypustil roku 1803 biely pruh reprezentujúci priateľstvo s nimi, v ktorom zároveň Haiťania videli symbol bieleho otrokárstva. Keď sa roku 1805 stal cisárom nahradil modrý pruh čiernym. Po Dessalinesovej násilnej smrti obnovil prezident A. Pétion roku 1806 v južnej časti ostrova farby modrú a červenú, ktoré sa používali v pruhoch ako vodorovných, tak zvislých. Horizontálna úprava však už od roku 1806 prevládala a keď po celom ostrove rozšíril svoju moc prezident J. P. Boyer, používala sa od roku 1822 už výhradne (modrý pruh nad červeným). Roku 1844 bol pridaný znak v bielom obdĺžniku, v rokoch 1964 – 1986 bol reštaurovaný pôvodný vzhľad vlajky, to je; zvislé pruhy čierny a červený, ale zo znaku bola vypustená čiapka slobody.
Galéria.
&lt;/div align="center"&gt;
Upír

Upír alebo vampír môže byť:
Upír môže byť aj:
Vampír môže byť v zoológii nevhodne (bohemizmus) aj: príslušník čeľade listonosovité (lat. Phyllostomidae [často bez Desmodontinae], bohemizmus: vampírovité) ako aj rodové meno niektorých rodov z tejto čeľade (napr. rodov Glossophaga, Trachops, Phyllostomus), pozri pod listonosovité
Manhattan Community Board 4

Manhattan Community Board 4 je komunitná rada na Manhattane v meste New York v Spojených štátoch. 
Zahŕňa časti Clinton a Chelsea.
Je ohraničená ulicami Avenue of the Americas, 26. ulicou a 8. avenue na východe, 14. ulicou na juhu, riekou Hudson River na západe a 59. ulicou na severe.
Vlajka Kostariky

Vlajka Kostariky má päť vodorovných pruhov – modrý, biely, červený, biely a modrý (1:1:2:1:1), v ľavej časti prostredného pruhu je v bielom ovale štátny znak z roku 1848 (potom niekoľkokrát upravovaný, naposledy roku 1964): v žlto lemovanom štíte sú tri zelené kostarické vulkány (Barva, Irazú a Poás), omývané Karibským morom a Tichým oceánom, na ktorých vodách plávajú plachetnice. Na obzore vychádza žlté slnko slobody, nad horami je na oblohe sedem bielych päťramenných hviezd, ktoré predstavujú sedem kostarických provincií. Do roku 1964 bolo týchto hviezd päť na pripomienku päť členských krajín niekdajších Spojených provincií Strednej Ameriky (1823 – 1839) – Kostariky, Hondurasu, Guatemaly, Nikaraguy a Salvádoru. Nad hviezdami je na bielej stuhe modrý text "REPUBLICA DE COSTA RICA", nad štítom je modrá stuha s tmavomodrým textom "AMERICA CENTRAL".
Farby vlajky boli pôvodne modrá a biela ako u všetkých krajín Stredoamerickej federácie, v roku 1848 bol však pripojený červený pruh, čím vlajka dostala na počesť francúzskej revolúcie farby francúzskej trikolóry, čo symbolizuje revolučnú devízu – voľnosť, rovnosť, bratstvo.
Galéria.
&lt;/div align="center"&gt;
Káčerovo (fiktívne mesto)

Káčerovo () je fiktívne mesto, ktoré sa objavuje v komiksoch a televíznych seriáloch Walta Disneyho. V komiksoch a televíznych seriáloch je to domov Káčera Donalda, Strýka Držgroša, Huia, Duia a Luia, Daisy, ale aj Mickey Mousea.
Prvýkrát sa objavilo v komiksoch a príbehoch Walta Disneyho v roku 1944 a vytvoril ho Carl Barks.
Poloha.
Káčerovo leží v štáte Calisota v Spojených štátoch v Severnej Amerike. Káčerovo (2017) je umiestnené blízko pri pobreží Tichého oceána, dokonca Držgrošov trezor sa nachádza na vode.
Džungľa

Džungľa (zastarano: "džungle" alebo "džangle") môže byť:
Džungľa môže byť aj:
Dvorec

Dvorec môže byť:
Ibiš ružový

Ibiš ružový (iné názvy: topoľovka ružová, ľudovo: slezová ruža, malva; lat. "Alcea rosea") je dvojročná rastlina z čeľade slezovité ("Malvaceae").
Domaša

Domaša môže byť: